ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
ஜம்மு - காஷ்மீரில் சர்தார் வல்லபாய் படேல் முடிக்காத பணியைப் பிரதமர் நரேந்திர மோடி நிறைவேற்றியதாக மத்திய அமைச்சர் டாக்டர் ஜிதேந்திர சிங் பெருமிதம்
ஜம்மு - காஷ்மீரில் சர்தார் வல்லபாய் பட்டேலினால் முடிக்கப்படாத பணியை பிரதமர் நரேந்திர மோடி நிறைவேற்றியுள்ளதாக மத்திய இணையமைச்சர் டாக்டர் ஜிதேந்திர சிங் தெரிவித்துள்ளார்.
டெல்லியில் நடைபெற்ற "ஒரே பாரதம் உன்னத பாரதம்" என்ற விழாவில் தலைமையேற்றுப் பேசிய டாக்டர் ஜிதேந்திர சிங், சுதந்திரத்திற்குப் பிறகு 560-க்கும் மேற்பட்ட சமஸ்தானங்களை ஒருங்கிணைப்பதில் சர்தார் வல்லபாய் பட்டேல் முக்கியப் பங்காற்றியதாகவும், துரதிர்ஷ்டவசமாக, ஜம்மு - காஷ்மீரைக் கையாள பட்டேலுக்கு அனுமதி அளிக்கப்படவில்லை எனவும் தெரிவித்தார். சர்தார் வல்லபாய் பட்டேலுக்கு மட்டும் உரிய சுதந்திரம் அளிக்கப்பட்டிருந்தால், இந்தியாவின் வரலாறு வேறுவிதமாக இருந்திருக்கும் என அவர் கூறினார். ”பாகிஸ்தான் ஆக்கிரமிப்பு காஷ்மீர் இருந்திருக்காது, ஜம்மு - காஷ்மீர் முழுவதும் இந்தியாவின் ஒரு பகுதியாக இருந்திருக்கும், இந்த பிரச்சினை இவ்வளவு ஆண்டுகளாக நீடித்திருக்காது” என்றார்.
சட்டப்பிரிவு 370 மற்றும் 35A-வில் உள்ள முரண்பாடு, 70 ஆண்டுகளுக்கும் மேலாக நீடித்த நிலையில், பிரதமர் மோடி வந்து அதனை சீர் திருத்த வேண்டுமென நாடு காத்திருந்ததாகவும் டாக்டர் ஜிதேந்திர சிங் கூறினார். இந்தியாவின் வடகிழக்குப் பகுதிகளைப் பற்றிப் பேசிய டாக்டர் ஜிதேந்திர சிங், 2014-ம் ஆண்டுக்கு முன் வடகிழக்குப் பகுதிகள் என்கவுண்டர்கள், போராட்டங்கள், சாலை மறியல்கள், மோசமான ரயில் விபத்துகள் மற்றும் வன்முறைகளுக்காக மட்டுமே செய்திகளில் இடம் பிடித்ததாகக் கூறினார். ஆனால் கடந்த 9 ஆண்டுகளில், பிரதமர் மோடி வடகிழக்கு மாநிலங்களுக்கு 60 முறை வருகை தந்துள்ளதாகவும், இதற்கு முன் உள்ள அனைத்து பிரதமர்களின் மொத்த பயணங்களின் எண்ணிக்கையை விடவும் இது அதிகம் என்று அவர் கூறினார்.
பிரதமர் மோடி வடகிழக்கு மாநிலங்களில் அனைத்துத் துறைகளின் வளர்ச்சியையும் உறுதி செய்ததன் மூலம் மக்களின் நம்பிக்கையை வென்றுள்ளார் என்று அமைச்சர் ஜிதேந்திர சிங் கூறினார். இப்போது வடகிழக்கு மாநிலங்களின் இளைஞர்கள் பல்வேறு துறைகளில் சிறந்து விளங்குவதாகவும், மிசோரம் மாநிலத்தில் இந்தியாவின் முதல் "சிட்ரஸ் உணவுப் பூங்கா" இஸ்ரேலின் ஒத்துழைப்புடன் அமைக்கப்பட்டுள்ளதாகவும் அவர் கூறினார். பிரதமர் நரேந்திர மோடி கொண்டு வந்த புதிய அரசியல் கலாசாரமும், வளர்ச்சி வேகமும் இணைந்து, மன மற்றும் உடல் ரீதியான தடைகளைத் தகர்த்து, ‘ஒரே பாரதம் உன்னத பாரதம்’ என்று நாட்டை ஒன்றிணைத்துள்ளது என்று கூறி டாக்டர் ஜிதேந்திர சிங் தனது உரையை முடித்தார்.
இளைஞர் நலன் மற்றும் விளையாட்டு அமைச்சகம்
‘சாம்பியனை சந்தியுங்கள்’ என்ற திட்டத்தின்படி கோவாவில் உள்ள பள்ளிக்கூடத்திற்கு சென்ற இந்தியாவின் நட்சத்திர ஒலிம்பிக் நீச்சல் வீராங்கனை மானா படேல்; இது தமது ‘தேசிய கடமை’ என்று கூறியுள்ளார்
பிரதமர் திரு நரேந்திர மோடியின் தனித்துவ முன் முயற்சியான சாம்பியனை சந்தியுங்கள்’ நிகழ்ச்சிக்காக, இந்தியாவின் நட்சத்திர ஒலிம்பிக் நீச்சல் வீராங்கனை மானா படேல், கோவா பாம்போலிமில் உள்ள டாக்டர் கே பி ஹெட்கேவர் உயர்நிலைப் பள்ளிக்கு சென்றார்.
அங்கு அவர், 75 பள்ளிகளைச் சேர்ந்த மாணவர்களுடன் உரையாடினார்.
அப்போது சரிவிகித உணவின் முக்கியத்துவம் குறித்தும், அது எவ்வாறு ஒவ்வொருவரையும் கட்டுக்கோப்புடனும், ஆரோக்கியத்துடனும் வைத்திருக்கிறது என்பதை எடுத்துரைத்தார். “கோவாவில் எனக்கு கிடைத்த வரவேற்பு மகிழ்ச்சி அளிக்கிறது, பொழுதுபோக்குடன் கூடிய உரையாடல் நிகழ்ச்சியாக இது அமைந்திருந்தது, ஆரோக்கியமான வாழ்க்கை முறை மற்றும் உணவு பழக்கங்கள் குறித்து மாணவர்கள் அறிந்து கொள்ள இந்நிகழ்ச்சி உபயோகமாக இருந்திருக்கும் என்று நான் கருதுகிறேன்” என்று ஒலிம்பிக் நீச்சல் வீராங்கனை கூறியுள்ளார்.
மத்திய இளைஞர் நலன் மற்றும் விளையாட்டுத் துறை, கல்வி அமைச்சகங்கள் இணைந்து, “சாம்பியனை சந்தியுங்கள்” என்ற இந்த நிகழ்ச்சிக்கு ஏற்பாடு செய்திருந்தன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805347
நிதி அமைச்சகம்
மாநிலத்திற்குள் சரக்குகள் நகர்வுக்கான இ-வே பில் முறை சத்தீஸ்கர், கோவா, ஜம்மு காஷ்மீர், மிஜோரம், ஒடிசா, பஞ்சாப், தமிழ்நாடு மற்றும் மேற்கு வங்கத்தில் அறிமுகம்
ஜி.எஸ்.டி. கவுன்சில் மேற்கொண்ட முடிவின்படி மாநிலங்களுக்கு இடையே சரக்குகள் நகர்வுக்கான இ-வே பில் முறை 2018 ஏப்ரல் 1ம் தேதி முதல் நடைமுறைப் படுத்தப்பட்டுள்ளது. 2018 மே 30ம் தேதி வரை மாநிலங்களுக்கு இடையே சரக்குகள் நகர்வுக்கான இ-வே பில் முறை 21 மாநிலங்கள் மற்றும் 6 யூனியன் பிரதேசங்களில் நடைமுறைக்கு வந்துள்ளது. 2018 மே 30ம் தேதி வரை 6 கோடியே 30 லட்சம் இ-வே பில்கள் வெற்றிகரமாக உருவாக்கப்பட்டுள்ளன.
கீழ்க்காணும் மாநிலங்களில் மாநிலத்திற்குள் சரக்குகள் நகர்வுக்கான இ-வே பில் முறை நடைமுறைப்படுத்தப்படும் என தெரிவிக்கப்படுகிறது:
|
|
வ.எண்.
|
|
மாநிலம்
|
|
நடைமுறைக்கு வரும் தேதி
|
|
1
|
|
சத்தீஸ்கர், கோவா, ஜம்மு காஷ்மிர், மிஜோரம், ஒடிசா மற்றும் பஞ்சாப்
|
|
ஜூன் 01, 2018
|
|
2
|
|
தமிழ்நாடு
|
|
ஜூன் 02, 2018
|
|
3
|
|
மேற்கு வங்கம்
|
|
ஜூன் 03, 2018
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி போட்டுக் கொண்டவர்களின் எண்ணிக்கை 94 லட்சத்தை கடந்தது: உலகளவில் 3வது இடம்
இந்தியாவில் கொவிட் தடுப்பூசி போட்டுக் கொண்டவர்களின் எண்ணிக்கை 94 லட்சத்தை கடந்தது. கொவிட் தடுப்பூசி போடுவதில் அமெரிக்கா, இங்கிலாந்துக்கு அடுத்த இடத்தில் இந்தியா உள்ளது.
2021 பிப்வரி 18 ஆம் தேதி காலை 8 மணி நிலவரப்படி, கொவிட்-19 தடுப்பூசி போட்டுக் கொண்ட சுகாதாரப் பணியாளர்கள் மற்றும் முன்களப் பணியாளர்கள் எண்ணிக்கை 94 லட்சத்தை கடந்தது. பயனாளிகளுக்கு 94,22,228 டோஸ் தடுப்பூசிகள் போடப்பட்டுள்ளன. இவர்களில் 61,96,641 பேர் முதல் டோஸ் தடுப்பூசி போட்டுக் கொண்ட சுகாதாரப் பணியாளர்கள். 3,69,167 பேர் 2வது டோஸ் தடுப்பூசி போட்டுக் கொண்ட சுகாதாரப் பணியாளர்கள். 28,56, 420 பேர் முதல் டோஸ் தடுப்பூசி போட்டுக் கொண்ட முன்களப் பணியாளர்கள்.
33 ஆம் நாளான இன்று 4,22,998 தடுப்பூசிகள் போடப்பட்டுள்ளன.
கொவிட் தொற்றிலிருந்து குணமடைந்தவர்களின் மொத்த எண்ணிக்கை, இன்று 1.06 கோடி . குணமடைந்தோர் எண்ணிக்கை 97.32 சதவீதம்.
நாட்டில் தற்போது கொவிட் சிகிச்சை பெறுபவர்களின் எண்ணிக்கை 1,37,342. மொத்த பாதிப்பில் 1.25 சதவீதம். கடந்த 24 மணி நேரத்தில் 11,987 நோயாளிகள் குணமடைந்து வீடு திரும்பியுள்ளனர்.
கடந்த 24 மணி நேரத்தில் 12,881 பேருக்கு புதிதாக பாதிப்பு ஏற்பட்டுள்ளது. 101 பேர் உயிரிழந்துள்ளனர். அதிகபட்சமாக மகாராஷ்டிராவில் 40 பேர் உயிரிழந்துள்ளனர். அடுத்ததாக கேரளாவில் 16 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1698949
-----
(Visitor Counter : 142
பிரதமர் அலுவலகம்
“ஒரு உலகம், ஒரே சுகாதாரம்” என்ற தலைப்பில் டாக்டர் மன்சுக் மாண்டவியா எழுதிய கட்டுரையை பிரதமர் அலுவலகம் பகிர்ந்துள்ளது
“ஒரு உலகம், ஒரே சுகாதாரம்” என்ற தலைப்பில் மத்திய சுகாதாரத்துறை அமைச்சர் டாக்டர் மன்சுக் மாண்டவியா எழுதிய கட்டுரையை பிரதமர் அலுவலகம் தமது ட்விட்டர் பக்கத்தில் பகிர்ந்துள்ளது .
மத்திய சுகாதாரத்துறை அமைச்சரின் ட்விட்டர் பதிவைப் பகிர்ந்து பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
“கொவிட் பெருந்தொற்று பாதிப்புக் காலத்தில் கோவின் மற்றும் இ-சஞ்சீவனி தளங்கள் தடுப்பூசி மற்றும் சுகாதார சேவைகள் விநியோகத்தில் மிகச் சிறப்பான மாற்றங்களை எவ்வாறு ஏற்படுத்தின என்பதை மத்திய சுகாதாரத்துறை அமைச்சர் டாக்டர் மன்சுக் மாண்டவியா தமது கட்டுரையில் எழுதியுள்ளார்”.
PIB Headquarters
கொவிட்-19 - பிஐபி செய்தித் தொகுப்பு
18.06.2020
கொவிட்-19 - பிஐபி செய்தித் தொகுப்பு
- நுகர்வோர் நலன், உணவு மற்றும் பொது விநியோகம் அமைச்சகம்
- பெருநிறுவனங்கள் விவகாரங்கள் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
(
குடியரசுத் தலைவர் செயலகம்
தூய்மை சுதந்திரப் பெருவிழாவில் பங்கேற்ற குடியரசுத் தலைவர், 2021-க்கான தூய்மை கணக்கெடுப்பு விருதுகளை வழங்கினார்
மத்திய வீட்டுவசதி மற்றும் நகர்ப்புற விவகாரங்கள் துறை சார்பில், புதுதில்லியில் இன்று  நடைபெற்ற தூய்மை சுதந்திரப் பெருவிழாவில் பங்கேற்று உரையாற்றிய குடியரசுத் தலைவர் திரு.ராம் நாத் கோவிந்த், 2021-க்கான தூய்மை கணக்கெடுப்பு விருதுகளையும் வழங்கினார்.
நிகழ்ச்சியில் பேசிய குடியரசுத் தலைவர், நாட்டின் சுதந்திரப் பெருவிழாவை கொண்டாடும் வேளையில், தூய்மை கணக்கெடுப்பு விருதுகளை வழங்குவது இந்தாண்டு முக்கியத்துவம் பெறுவதாக கூறினார். “கடவுளுக்கு அடுத்தபடியாக தூய்மை” என்று தேசப்பிதா மகாத்மா காந்தி கூறி வந்ததை சுட்டிக்காட்டிய அவர், தூய்மை இந்தியா இயக்கத்தை மக்கள் இயக்கமாக மாற்றியதன் மூலம், காந்தியின் இந்த முன்னுரிமைப் பணிகளை மத்திய அரசு முன்னெடுத்துச் செல்வதாக கூறினார். நாட்டை முற்றிலும் தூய்மையான மற்றும் சுத்தமானதாக மாற்ற முயற்சி மேற்கொள்வதே நமது சுதந்திரப் போராட்ட வீரர்களுக்கு நாம் செலுத்தும் உண்மையான மரியாதை என்றும் அவர் குறிப்பிட்டார்.
கொவிட் பெருந்தொற்று காலத்திலும் தூய்மைப் பணியாளர்களும், துப்புரவுத் தொழிலாளர்களும் அயராது பணியாற்றியதை சுட்டிக்காட்டிய குடியரசுத் தலைவர், பாதுகாப்பற்ற துப்புரவு முறைகளால் துப்புரவுத் தொழிலாளர்களின் வாழ்க்கை பாதிக்கப்படாமல் இருப்பதை உறுதி செய்ய அரசு உறுதிபூண்டுள்ளதாகவும் கூறினார். கழிவுநீர் தொட்டிகள் மற்றும் செப்டிக் டேங்குகளை இயந்திரம் மூலம் சுத்தம் செய்வதை ஊக்குவிக்க, மத்திய வீட்டுவசதி மற்றும் நகர்ப்புற வளர்ச்சித் துறையால் 246 நகரங்களில் மேற்கொள்ளப்படும் ‘துப்புரவு பணியாளர் பாதுகாப்பு சவால்’ என்ற திட்டத்தை அவர் பாராட்டினார். இந்தத் திட்டத்தை அனைத்து நகரங்களுக்கும் விரிவுபடுத்த வேண்டுமெனவும் அவர் அறிவுறுத்தினார். மனிதக் கழிவுகளை மனிதனே அகற்றும் நடைமுறையை முற்றிலுமாக ஒழிப்பது அரசின் கடமை மட்டுமின்றி, சமுதாயம் மற்றும் குடிமக்களுக்கும் இதில் பொறுப்பு உள்ளதாக அவர் தெரிவித்தார்.
திடக்கழிவு மேலாண்மையை திறம்பட மேற்கொள்வதன் மூலமே நகரங்களை தூய்மையாக வைத்துக் கொள்ள முடியும் என்றும் குடியரசுத் தலைவர் குறிப்பிட்டார். நாட்டில் உள்ள அனைத்து நகரங்களையும் 2026 ஆம் ஆண்டுக்குள் ‘கழிவு இல்லாத‘ நகரங்களாக மாற்றும் நோக்கில், ‘தூய்மை பாரதம் இயக்கம் – 2.0‘ பிரதமரால் அக்டோபர் 1, 2021 அன்று தொடங்கி வைக்கப்பட்டதையும் அவர் எடுத்துரைத்தார். நகரங்கள் குப்பையற்றதாக இருக்க வேண்டுமெனில், வீடுகள், வீதிகள் மற்றும் குடியிருப்புப் பகுதிகளை குப்பையில்லாமல் பராமரிப்பது அவசியம் என்றும் அவர் வலியுறுத்தினார்.
சுற்றுச்சூழல் பாதுகாப்பு என்பது இந்திய வாழ்க்கைப் பாரம்பரியத்தின் ஒருங்கிணைந்த அங்கமாக உள்ளதாகவும் குடியரசுத் தலைவர் தெரிவித்தார். தற்போது உலகம் முழுவதும் சுற்றுச்சூழல் பாதுகாப்பிற்கு முக்கியத்துவம் அளித்து வருவதுடன், சுற்றுச்சூழல் பாதிப்புகளைக் குறைக்கும் விதமாக, மறு பயன்பாடு மற்றும் மறுசுழற்சியில் கவனம் செலுத்தப்படுவதாகவும் அவர் குறிப்பிட்டார். ‘கழிவுகளை சொத்தாக்குதல்’ என்ற கருத்தில் இருந்து பல்வேறு சிறந்த உதாரணங்கள் உருவாக்கப்படுவதை சுட்டிக்காட்டிய அவர், புதிதாக தொழில் தொடங்கும் நிறுவனங்கள் இந்த துறையில் தீவிர ஈடுபாடு காட்டி வருவதாகவும் தெரிவித்தார். இத்துறையில் தொழில் முனைவோர் மற்றும் முதலீடுகளை மேலும் ஊக்குவிக்க உரிய திட்டங்களை வகுத்து செயல்படுத்த வேண்டுமெனவும் குடியரசு தலைவர் கேட்டுக் கொண்டார்.
தகவல் மற்றும் ஒலிபரப்பு அமைச்சகம்
'பஹட்டர் ஹூரைன்' ட்ரெய்லர் பிரச்சினையில் மத்திய திரைப்பட சான்றிதழ் வாரியம்  அறிக்கை
பஹட்டர் ஹூரைன் படத்தின் ட்ரெய்லர் விவகாரம் குறித்து மத்திய திரைப்பட சான்றிதழ் வாரியம் இன்று அறிக்கை ஒன்றை வெளியிட்டுள்ளது. "பஹட்டர் ஹூரைன் " என்ற தலைப்பிலான திரைப்படம் மற்றும் அதன் டிரெய்லருக்கு மத்திய திரைப்பட சான்றிதழ் வாரியத்தால் சான்றிதழ் மறுக்கப்பட்டதாக சில ஊடகங்களில் தவறான செய்திகள் பரப்பப்படுகின்றன" என்று அதில் கூறப்பட்டுள்ளது.
ஊடகச் செய்திகளுக்கு மாறாக, "பஹட்டர் ஹூரைன் " படத்திற்கு 4-10-2019 அன்று 'ஏ' சான்றிதழ் வழங்கப்பட்டது. இப்போது,19-6-2023 அன்று விண்ணப்பிக்கப்பட்ட அந்தப் படத்தின் டிரெய்லர் பரிசீலனையில் உள்ளது. 1952 சினிமாட்டோகிராஃப் சட்டம் பிரிவு 5பின் வழிகாட்டுதல்கள்படி ஆய்வு செய்யப்பட்டது என்று சிபிஎப்சி தெளிவுபடுத்தியுள்ளது.
விண்ணப்பதாரரிடம் தேவையான ஆவணங்கள் கேட்கப்பட்டன. அவற்றைப் பெற்றதும், மாற்றங்களுக்கு உட்பட்டதாக சான்றிதழ் வழங்கப்பட்டது. மாற்றங்கள் தொடர்பாக விளக்கம் கோரும் நோட்டிஸ் 27-6-2023 அன்று விண்ணப்பதாரர்/திரைப்படத் தயாரிப்பாளருக்கு அனுப்பப்பட்டது. அது விண்ணப்பதாரரின் பதில் அல்லது இணக்கத்திற்காக நிலுவையில் உள்ளது என்றும் சிபிஎப்சி தெரிவித்துள்ளது.
இந்த விவகாரம் பரிசீலனையில் உள்ளதால், இனிமேல் தவறான செய்திகளை வெளியிடவோ அல்லது பரவலாக்கவோ கூடாது என்று வாரியம் வலியுறுத்தியுள்ளது.
ஆயுஷ்
ஆயுர்வேத ஆராய்ச்சிக்காக அமிட்டி பல்கலைக்கழகத்துடன், அகில இந்திய ஆயுர்வே மையம் புரிந்துணர்வு ஒப்பந்தம்
சுகாதாரத்துறையில் ஆயுர்வேத முறைகளை மேம்படுத்த கூட்டு முயற்சியை ஏற்படுத்த வேண்டும் என்ற ஆயுஸ் அமைச்சகத்தின் கொள்கைப்படி, தில்லியில் உள்ள அகில இந்திய ஆயுர்வேத மையம், அமிட்டி பல்கலைக்கழகத்துடன் 2020, அக்டோபர் 7ம் தேதி புரிந்துணர்வு ஒப்பந்தம் செய்து கொண்டது. ஆயுர்வே அறிவியல் ஆராய்ச்சியை மேம்படுத்துவதில் இந்த புரிந்துணர்வு ஒப்பந்தம் கவனம் செலுத்துகிறது.
ஆயுர்வேத மருந்துகளின் தரம், இயற்கை ரசாயணம் மற்றும் மருந்தில் பிச்.டி படிப்புகள் ஆகியவற்றில் கூட்டாக செயல்பட இந்த புரிந்துணர்வு ஒப்பந்தம் வழிவகுக்கிறது. இந்த கூட்டு முயற்சியில் மருந்துகள் பற்றிய ஆய்வு சாதகமான பகுதிகளாக அடையாளம் காணப்பட்டுள்ளன. கூட்டு திட்டங்கள் மற்றும் ஆராய்ச்சி கட்டுரை வெளியீடுகளுக்கும் இந்த புரிந்துணைர்வு ஒப்பந்தம் வழிவகுக்கும்.
இந்த கூட்டு செயல்பாடு, ஆயுர்வேதத்தில் சில அதிநவீன ஆராய்ச்சிகளுக்கும், உலகெங்கிலும் உள்ள ஆயுர்வேத அறிவியலுடன் தொடர்புடைய அறிவை மேம்படுத்துவதற்கும், பரப்புவதற்கும் வழிவகுக்கும் என்று எதிர்பார்க்கப்படுகிறது.
தற்போதைய தொற்று சூழ்நிலையில், இந்திய மருத்துவ முறையை, உலகளவில் அறிமுகம் செய்வதில் ஆயுஷ் அமைச்சகம் முக்கிய பங்காற்றி வருகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662640
வணிகம் மற்றும் தொழில்துறை அமைச்சகம்
2020 ஏப்ரல் மாதத்திற்கான மொத்த விலைக் குறியீட்டு எண்
2020 ஏப்ரல் மாதத்திற்கான மொத்த விலைக் குறியீட்டு எண்ணை, தொழில் மற்றும் உள்நாட்டு வணிக மேம்பாட்டுத் துறையின் பொருளாதார ஆலோசகர் வெளியிட்டுள்ளார். கொவிட்-19 பெரும் தொற்றினால், ஏப்ரல் மாதத்தில், மொத்தவிலை சந்தையில் குறிப்பிட்ட அளவிலான பரிவர்த்தனைகளே நடைபெற்றதால், அதற்கான விலைக் குறியீட்டு எண் மட்டுமே கணக்கிடப்பட்டுள்ளது. மேலும் விவரங்களுக்கு : https://pib.gov.in/PressReleasePage.aspx?PRID=1623753
(Visitor Counter : 160
பெட்ரோலியம் மற்றம் இயற்கை எரிவாயு அமைச்சகம்
பெட்ரோலிய தயாரிப்பு பொருட்களின் ஏற்றுமதி
மாநிலங்களவையில் கேள்வி ஒன்றுக்கு எழுத்துப்பூர்வமாக பதில் அளித்த பெட்ரோலியம் மற்றும் இயற்கை எரிவாயுத்துறை இணையமைச்சர் திரு. ராமேஷ்வர் தெலி கூறியதாவது:
உள்நாட்டு தேவை போக, கூடுதலாக உற்பத்தி செய்யப்பட்ட பெட்ரோலியப் பொருட்கள் தயாரிப்பை எண்ணெய் நிறுவனங்கள் ஏற்றுமதி செய்கின்றன. பொதுத்துறை மற்றும் தனியார் துறை எண்ணெய் சுத்திகரிப்பு நிலையங்கள், கடந்த 2 ஆண்டுகளாக ஏற்றுமதி செய்த பெட்ரோலியப் பொருட்கள் விவரம்:
அதிவேக டீசல், அதிவேக பெட்ரோல், விமான எரிபொருள், நாப்ஃதா போன்றவற்றை எண்ணெய் நிறுவனங்கள் ஐக்கிய அரபு எமிரேட்ஸ், சிங்கப்பூர், சீனா, அமெரிக்கா, துருக்கி, நேபாளம், மலேசியா, நெதர்லாந்து ஆகிய நாடுகளுக்கு ஏற்றுமதி செய்துள்ளன.
கடந்த 2019-20ம் ஆண்டில் 65,685  பெட்ரோலிய தயாரிப்புகள் ஏற்றுமதி செய்யப்பட்டுள்ளன. இவற்றின் மதிப்பு ரூ.2,54, 018 கோடி. கடந்த 2020-21ம் ஆண்டில் 56,769 டிஎம்டி பெட்ரோலிய தயாரிப்புகள் ஏற்றுமதி செய்யப்பட்டுள்ளன. இவற்றின் மதிப்பு ரூ. 1,57,168 கோடி.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1796149
பிரதமர் அலுவலகம்
இந்தியாவின் தடுப்பூசி இயக்கம் மற்றொரு முக்கியமான மைல்கல்லைக் கடந்திருப்பது குறித்துப் பிரதமர் மகிழ்ச்சி தெரிவித்துள்ளார்
இந்தியாவின் தடுப்பூசி இயக்கம் மற்றொரு முக்கியமான மைல்கல்லைக் கடந்திருப்பது குறித்துப் பிரதமர் மகிழ்ச்சி தெரிவித்துள்ளார். இந்தியாவின் மக்கள் தொகையில் தகுதியானவர்களில் 50 சதவீதத்திற்கும் அதிகமானவர்களுக்கு இப்போது முழுமையாகத் தடுப்பூசி செலுத்தப்பட்டுள்ளது.
சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் டுவிட்டர் செய்திக்கு பதிலளித்து பிரதமர் கூறியிருப்பதாவது;
"இந்தியாவின் தடுப்பூசி இயக்கம் மற்றொரு முக்கியமான மைல்கல்லைக் கடந்துள்ளது கொவிட்-19-க்கு எதிரான போராட்டத்தை வலுப்படுத்த இந்த வேகத்தைத் தொடர்ந்து பராமரிப்பது முக்கியமாகும்.
மேலும் முகக் கவசம் அணிதல், சமூக இடைவெளி உள்ளிட்ட கொவிட்-19 தொடர்பான இதர அனைத்து விதிமுறைகளையும் தொடர்ந்து கடைப்பிடிக்க வேண்டும். "
சட்டம் மற்றும் நீதித்துறை அமைச்சகம்
புதிய உச்சத்தை அடையும் விரைவு சிறப்பு நீதிமன்றங்கள்
மத்திய அரசின் சட்டம் மற்றும் நீதி அமைச்சகத்தின் கீழ், விரைவு சிறப்பு நீதிமன்றங்கள் 30.06.2023 நிலவரப்படி 1.74 லட்சம் பாலியல் வன்கொடுமை மற்றும் போக்சோ சட்ட வழக்குகளை முடித்து, பாதிக்கப்பட்டவர்களுக்கு விரைவான நீதியை வழங்கி உள்ளன.
மகளிர் மற்றும் பெண் குழந்தைகளின் பாதுகாப்பை கருத்தில் கொண்டு, குற்றவியல் சட்டம் , 2018-ஐ நிறைவேற்றுவதன் மூலம் பாலியல் வன்கொடுமை குற்றவாளிகளுக்கு மரண தண்டனை உள்ளிட்ட கடுமையான தண்டனைகளை வழங்க மத்திய அரசு வழிவகுத்தது. பாலியல் வன்கொடுமைக் குற்றங்கள் மற்றும் குற்றம் சாட்டப்பட்டவர்களின் நீண்டகால விசாரணைகள் பாதிக்கப்பட்டவர்களுக்கு உடனடி நிவாரணம் வழங்க பிரத்யேக நீதிமன்ற முறை தேவைப்பட்டது. அக்டோபர் 2019 முதல், பாலியல் வன்கொடுமை குற்றங்கள் தொடர்பான விரைவான விசாரணைக்காக நாடு முழுவதும் 389 பிரத்யேக போக்சோ நீதிமன்றங்கள் உள்பட 1023 விரைவு சிறப்பு நீதிமன்றங்களை அமைப்பதற்கான மத்திய நிதியுதவி திட்டத்தை நீதித் துறை செயல்படுத்தி வருகிறது.
ஒவ்வொரு நீதிமன்றத்திலும் 1 நீதித்துறை அலுவலர் மற்றும் 7 பணியாளர்கள் உள்ளனர். 31 மாநிலங்கள் மற்றும் யூனியன் பிரதேசங்களில் 28 மாநிலங்கள் இத்திட்டத்தில் சேர்ந்துள்ளன. இத்திட்டத்தில் சேர புதுச்சேரி சிறப்பு கோரிக்கை விடுத்து, 2023 மே மாதம் ஒரு பிரத்யேக போக்சோ நீதிமன்றம் செயல்பாட்டுக்கு வந்தது.
இத்திட்டம் ஆரம்பத்தில் 2019-20 மற்றும் 2020-21 ஆகிய இரண்டு நிதியாண்டுகளில் ரூ.767.25 கோடி மதிப்பீட்டில், நிர்பயா நிதியிலிருந்து மத்திய அரசின் பங்காக ரூ.474 கோடியுடன் ஒரு வருட காலத்திற்கு செயல்படுத்தப்பட்டது. மேலும், மத்திய அரசின் பங்காக ரூ.971.70 கோடியுடன் மொத்தம் ரூ.1572.86 கோடி வரவுசெலவுத் திட்ட ஒதுக்கீட்டில், இரண்டு ஆண்டுகளுக்கு, அதாவது 2023 மார்ச் வரை இத்திட்டத்தை தொடர அமைச்சரவை ஒப்புதல் அளித்துள்ளது. இத்திட்டத்தை மேலும் விரிவுபடுத்தும் பணி நடைபெற்று வருகிறது.
----------
AD/ANU/IR/RS/GK
(Visitor Counter : 88
மனித வள மேம்பாட்டு அமைச்சகம்
கல்வி ஆராய்ச்சி மற்றும் பயிற்சிக்கான தேசிய கவுன்சிலின்  61வது நிறுவன தினம்: மத்திய கல்வி அமைச்சர் திரு தர்மேந்திர பிரதான் நாளை உரையாற்றுகிறார்
கல்வி ஆராய்ச்சி மற்றும் பயிற்சிக்கான தேசிய கவுன்சிலின்  61வது நிறுவன தினத்தில், மத்திய கல்வி அமைச்சர் திரு தர்மேந்திர பிரதான் நாளை உரையாற்றுகிறார்.
இந்நிகழ்ச்சியில் மத்திய கல்வித்துறை இணையமைச்சர்கள் திரு சுபாஷ் சர்கார் மற்றும் ராஜ் குமார் ரஞ்சன் சிங், பள்ளி கல்வித்துறை கூடுதல் செயலாளர் திரு.சந்தோஷ் குமார் சாரங்கி, என்சிஇஆர்டி இயக்குனர் பேராசிரியர் ஸ்ரீதர் ஸ்ரீவஸ்தவா ஆகியோர் பங்கேற்கின்றனர்.
முன்னணி தேசிய அமைப்பாக இருக்கும் என்சிஇஆர்டி, பள்ளி கல்வித்துறையில் மேன்மை, சமநிலை, உள்ளடக்கம் மற்றும் தரத்தை ஊக்குவிப்பதில் உறுதியாக உள்ளது. கடந்த 60 ஆண்டுகளாக, கல்வி ஆராய்ச்சி, பாடத்திட்ட உருவாக்கம், நேரடி மற்றும் ஆன்லைன் வழியிலான கல்வி மற்றும் பயிற்சிகளுக்கான பாடங்கள் மற்றும் பொருட்கள் தயாரித்தல், ஆசியர்களுக்கான பயிற்சியாளர்கள், ஆசிரியர்கள், மாணவர்களின் தேவையை நிறைவேற்றுவது போன்றவற்றில் என்சிஇஆர்டி ஈடுபட்டு வருகிறது. தேசிய கல்வி கொள்கை 2020 ஆலோசனைகள் வழங்கியதில் என்சிஇஆர்டி முக்கிய பங்காற்றியுள்ளது. தேசிய சாதனை கணக்கெடுப்பு, உதவியுடன் அனைத்து மாநிலங்கள் மற்றும் யூனியன் பிரதேசங்களில் சேகரிக்கப்பட்ட மாணவர்களின் சாதனைகள் தகவல்களை வெளியிடுவதில் குறிப்பிடத்தக்க முயற்சிகள் இந்த அமைப்பால் மேற்கொள்ளப்பட்டன. பள்ளி கல்வியில் அனைத்து நிலைகளிலும், மின்னணு-பாடத்திட்டங்களை தயாரித்ததிலும் என்சிஇஆர்டி முக்கிய பங்காற்றியது. கொரோனா பெருந்தொற்று காலத்திலும், அனைத்து வகுப்பு மாணவர்களுக்கும், பாடங்களுக்கும் மாற்று கல்வி அட்டவனையை என்சிஇஆர்டி உருவாக்கியது. இதனால், பள்ளிகள் மூடப்பட்டிருந்தபோதும், மாணவர்களின் கற்றல் நடவடிக்கைகள் பாதிக்கப்படவில்லை.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1750788
----
(Visitor Counter : 233
அறிவியல் மற்றும் தொழில்நுட்பத்துறை
புதுமைகளை நோக்கி பள்ளி குழந்தைகளை ஊக்குவிப்பது புதிய கண்டுபிடிப்புகளின் எண்ணிக்கையை விரிவுபடுத்தும்
கற்பனைத் திறன் அதிகம் உள்ள குழந்தைகள் தங்களை சுற்றியுள்ள சிக்கல்களுக்கு புதுமையான தீர்வுகளை கண்டுபிடிக்கின்றனர்.
அறிவியல் மற்றும் தொழில்நுட்பத்தின் துணைகொண்டு அன்றாட சிக்கல்களுக்கான தீர்வுகள் கண்டுபிடிப்பதற்காக குழந்தைகளை அரசு ஊக்குவித்து புதிய கண்டுபிடிப்புகளின் எண்ணிக்கை விரிவு படுத்துகிறது.
இத்தகைய சிந்தனைகள் அறிவியல் மற்றும் தொழில்நுட்ப துறையால் வரவேற்கப்பட்டு, சிறந்த சிந்தனைகளுக்கு ரூபாய் 10 ஆயிரம் பரிசு தொகையும் வழங்கப்படுகிறது.
மேலும் மாவட்டம், மாநிலம் மற்றும் தேசிய அளவில் அதை வெளிப்படுத்துவதற்கான வாய்ப்பும், வழிகாட்டுதலும் கிடைக்கின்றன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653754
(Visitor Counter : 96
குடியரசுத் தலைவர் செயலகம்
ஜாம்பியா நாடாளுமன்ற பிரதிநிதிகள் குழுவினர் குடியரசுத் தலைவரை சந்தித்தனர்
ஜாம்பியா நாடாளுமன்ற பிரதிநிதிகள் குழுவினர் நெல்லி பியூடெட் கசும்பா தலைமையில் குடியரசுத் தலைவர் திருமதி திரௌபதி முர்முவை குடியரசுத் தலைவர் மாளிகையில் இன்று சந்தித்தனர்.
குடியரசுத் தலைவர் மாளிகைளில் அக்குழுவினரை வரவேற்ற குடியரசுத் தலைவர் இந்தியாவும், ஜாம்பியாவும் வலிமையான, அன்பான நட்புறவை கொண்டுள்ளதாக தெரிவித்தார். ஜாம்பியா சுதந்திரப் போராட்டத்தின் போது, அதன் முக்கிய தலைவரும் அந்நாட்டு முதலாவது அதிபருமான டாக்டர் கென்னத் கவுண்டா, இந்திய சுதந்திரப் போராட்டத்தில் இருந்து உத்வேகம் பெற்றதாக கூறினார்.
பொருளாதார ஒத்துழைப்பு, இருதரப்பு வர்த்தகம் ஆகியவை வளர்ச்சியடைந்து வருவதாக குடியரசுத் தலைவர் தெரிவித்தார். ஜாம்பியாவில் முதலீடு செய்யும் முன்னணி முதலீட்டாளராக இந்தியா திகழ்கிறது என்றும் அவர் கூறினார். இந்தியா மற்றும் ஜாம்பியாவின் செழிப்பு மற்றும் வளர்ச்சிக்காக கூட்டாண்மையை வலுப்படுத்தும் வகையில் செயல்படுமாறு அவர் வலியுறுத்தினார்.
இந்தியா, ஜாம்பியா நாடாளுமன்ற நட்புறவு குழுவை உருவாக்கியதற்காக ஜாம்பியா தேசிய சபையின் முயற்சிக்கு அவர் பாராட்டு தெரிவித்தார்.
திறன் மேம்பாடு மற்றும் தொழில் முனைவோர் அமைச்சகம்
பிரதமரின் தேசிய தொழிற்பயிற்சி முகாம் ஜுன் 13-ம் தேதி நாடு முழுவதும் 200-க்கும் மேற்பட்ட இடங்களில் நடைபெறுகிறது
இளைஞர்களுக்கு அதிக அளவில் வேலை வாய்ப்புகளை உருவாக்குவதற்காகவும், பெருநிறுவனங்களில் அதிக வேலை வாய்ப்புகளைப் பெறுவதற்காகவும், திறன் மேம்பாடு மற்றும் தொழில்முனைவோர் அமைச்சகம் சார்பாக, மாதந்தோறும் பிரதமரின் தேசிய தொழிற்பயிற்சி முகாம் நடைபெறுகிறது. ஜுன் 13 2022  காலை 9 மணி முதல் மாலை 5 மணி வரை நாடு முழுவதும் 200-க்கும் மேற்பட்ட இடங்களில் முகாம் நடைபெறுகிறது. 36-க்கும் மேற்பட்ட துறைகளைச் சேர்ந்த 1000-க்கும் மேற்பட்ட நிறுவனங்கள் இளைஞர்களுக்கு வேலைவாய்ப்புகளை தருவதற்காக தொழிற்பயிற்சி முகாமில் பங்கேற்கின்றன. 5 முதல் 12-ம் வகுப்பு வரை தேர்ச்சி பெற்ற சான்றிதழ், திறன் பயிற்சி சான்றிதழ், தொழில்துறை பயிற்சி நிறுவனத்தில் டிப்ளமோ பயின்றவர்கள் மற்றும் பட்டதாரிகள் இந்த பயிற்சி முகாமில் கலந்து கொள்ளலாம். வெல்டர்கள், எலக்ட்ரீஷியன், மெக்கானிக் உள்ளிட்ட பணிகளுக்கு பயிற்சி முகாம் மூலம் தேர்வு செய்யப்படவுள்ளனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1833389
உள்துறை அமைச்சகம்
2022, குடியரசு தினத்தையொட்டி சிறைத் துறையினருக்கு சீர்திருத்த சேவைப் பதக்கம் அறிவிப்பு
2022, குடியரசு தினத்தையொட்டி, கீழ்காணும் விவரப்படி, சிறைத் துறையினருக்கான சீர்திருத்த சேவைப் பதக்கங்களை வழங்க, குடியரசுத் தலைவர் ஒப்புதல் அளித்துள்ளார்:
தலைசிறந்த சேவைக்கான குடியரசுத் தலைவரின் சீர்திருத்த சேவைப் பதக்கம்
|
|
வ.எண்.
|
|
பதக்கம் பெறுபவரின் பெயர்
|
|
பதவி
|
|
மாநிலம்/யூனியன் பிரதேசம்
|
|
-
|
|
திரு.அயினபார்த்தி சத்யநாராயணா
|
|
தலைமை வார்டர்
|
|
ஆந்திரப் பிரதேசம்
|
|
-
|
|
திரு.ஹரீஷ் கொத்வால்
|
|
சிறைக் கண்காணிப்பாளர்
பொறுப்பு
|
|
ஜம்மு & காஷ்மீர்
|
|
-
|
|
திரு.சத்ய பிரகாஷ் ஸ்வைன்
|
|
கண்காணிப்பாளர்
|
|
ஒடிசா
|
|
-
|
|
திரு.மஞ்சித் சிங் திவானா
|
|
கண்காணிப்பாளர்
|
|
பஞ்சாப்
|
|
-
|
|
திரு.பிரவீன் குமார் ரதி
|
|
தலைமை வார்டர்
|
|
தில்லி
பல்வேறு மாநிலங்களையும் சேர்ந்த சிறைத் துறையினர் 37 பேர் தகுதிமிக்க சேவையாற்றியதற்கான சீர்திருத்த சேவைப் பதக்கம் பெற தேர்ந்தெடுக்கப்பட்டுள்ளனர். இவர்களில் 3 பேர் தமிழகத்தைச் சேர்ந்த சிறைத்துறையினர் ஆவர். அவர்களது விவரம் வருமாறு
தமிழ்நாட்டில் தகுதிமிக்க சேவையாற்றியதற்கான சீர்திருத்த சேவைப் பதக்கம் பெறுவோர் விவரம்
|
|
பதக்கம் பெறுபவரின் பெயர்
|
|
பதவி
|
|
மாநிலம்/யூனியன் பிரதேசம்
|
|
திரு.டி.பரணிதரன்
|
|
உதவி ஜெயிலர்
|
|
தமிழ்நாடு
|
|
Smt. V. Priya
திருமதி.வி.ப்ரியா
|
|
உதவி ஜெயிலர்
|
|
தமிழ்நாடு
|
|
Shri K. Baskar
திரு.கே.பாஸ்கர்
|
|
கிரேடு I வார்டர்
|
|
தமிழ்நாடு
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் கோதுமை கொள்முதல் 35 சதவீதம் அதிகரிப்பு
நடப்பு ராபி சந்தை பருவத்தில் குறைந்தபட்ச ஆதரவு விலையில் கோதுமை கொள்முதல் அளவு, கடந்தாண்டின் இதே காலத்தை விட 35 சதவீதம் அதிகரித்துள்ளது.
நடைபெறும் 2021-22ம் ஆண்டு ராபி பருவத்தில், வட மாநிலங்களில் கோதுமை கொள்முதல் சுமூகமாக நடக்கிறது.
கடந்த 10ம் தேதி வரை 341.77 லட்சம் மெட்ரிக் டன் கோதுமை கொள்முதல் செய்யப்பட்டுள்ளது. கடந்தாண்டு இதே காலத்தில் 252.51 லட்சம் மெட்ரிக் டன் மட்டுமே கொள்முதல் செய்யப்பட்டது. ராபி கொள்முதல் மூலம் சுமார் 34.57 லட்சம் விவசாயிகள் குறைந்தபட்ச ஆதரவு விலையாக ரூ.67,499.98 கோடி பெற்றுள்ளனர்.
2020-21 காரிப் நெல் முதல் கொள்முதலும் தொடர்ந்து சுமூகமாக நடைபெறுகிறது. காரிப் மற்றும் ராபி பயிர் இணைந்து 732.74 லட்சம் மெட்ரிக் டன் நெல் கொள்முதல் செய்யப்பட்டுள்ளது. சுமார் 109.75 லட்சம் விவசாயிகள் குறைந்தபட்ச ஆதரவு விலையாக ரூ.1,38,341.11கோடி பெற்றுள்ளனர்.
மேலும், மாநிலங்களின் வேண்டுகோள்படி காரீப் மற்றும் ராபி பருவத்தில் 107.37 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்யவும் ஒப்புதல் வழங்கப்பட்டுள்ளது.
கடந்த 10ம் தேதி வரை 6,51,493.99 மெட்ரிக் டன் பாசி பருப்பு, உளுந்தம் பருப்பு, மைசூர் பருப்பு, நிலக்கடலை, கடுகு மற்றும் சோயாபீன்ஸ் ஆகியவற்றை ரூ.3,414.20 கோடி குறைந்தபட்ச ஆதரவு விலையில் அரசு கொள்முதல் செய்துள்ளது.
தமிழகம் மற்றும் கர்நாடக விவசாயிகள் 3961 பேரிடமிருந்து, கடந்த 10ம் தேதி வரை, 5089 மெட்ரிக் டன் கொப்பரை தேங்காய் ரூ.52.40 கோடி மதிப்பில் கொள்முதல் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718022
------
(Visitor Counter : 105